hu de hu hu hu hu hu hu en hu eo hu hu en hbs_lat hu hu en hu hu hu en en en hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
A médiaszabadság és pluralizmus európai uniós helyzete – CCO Magazin
Az Európai Bizottság alelnökének, Neelie Kroesnak a kezdeményezésére magas szintű munkacsoport jött létre, amely az európai médiaszabadság és -pluralizmus tiszteletben tartására, védelmére, támogatására és előmozdítására hivatott ajánlásokat tenni.
A munkacsoport tagjait a szakterületükön szerzett szakértelmük és teljes függetlenségük alapján választották ki. A teljes mértékben független munkacsoport elnöke Lettország volt elnöke, Vaira Vīķe-Freiberga professzor lesz. A tagok a következők: Herta Däubler-Gmelin professzor, korábbi német igazságügyi miniszter, Luís Miguel Poiares Pessoa Maduro professzor, az Európai Egyetemi Intézet tagja és az Európai Bíróság egykori főtanácsnoka, valamint Ben Hammersley, a digitális technológia úttörője és egy technológiai magazin főszerkesztője. A munkacsoport titkársági feladatait az Európai Bizottság látja el.
A munkacsoport jelentést fog készíteni a Bizottság számára, amelyben ajánlásokat tesz majd arról, hogy Európában miként tartható tiszteletben, védhető, támogatható és mozdítható elő a médiaszabadság és -pluralizmus. A munkacsoport megállapításait a Bizottság nyilvánosságra hozza.
Neelie Kroes így nyilatkozott: „A szólásszabadság demokratikus társadalmaink egyik alappillére, amit az Európai Szerződések és az Európai Unió alapjogi chartája is rögzít. A médiaszabadságnak és -pluralizmusnak azonban a gyakorlatban is érvényesülnie kell, ehhez pedig kedvező környezetet kell biztosítani. Az újonnan létrejött magas szintű munkacsoportot ezért felkérem, hogy átfogóan elemezze a média helyzetét és ennek alapján tegyen ajánlásokat.”
A Bizottság felkérésére a munkacsoport többek között az alábbi kérdéseket fogja vizsgálni, illetve egyebek mellett az alábbi területeken tesz majd javaslatot:
a médiaszabadság politikai beavatkozás (állami beavatkozás vagy nemzeti jogszabályok) miatti korlátai,
a médiafüggetlenség magán- vagy kereskedelmi beavatkozásból fakadó korlátai,
a médiatulajdon koncentrációjának kérdése és annak a médiaszabadságra és -pluralizmusra, illetve az újságírók függetlenségére gyakorolt hatása,
az újságírók és az újságírói szakma jogainak védelmét fenyegető, létező vagy lehetséges jogi veszélyek a tagállamokban,
a szabályozó hatóságok szerepe és függetlensége,
nemzeti, uniós vagy nemzetközi hatóságok hatáskörébe tartozó, a minőségi újságírást, a szakmai etikát és a média elszámoltathatóságát előmozdítani hivatott, meglévő vagy lehetséges intézkedések.
A munkacsoport áttekinti a tagállamok és a tagjelölt országok médiatörvényeit, hogy felderítse a közös problémákat vagy aggályokat, valamint kidomborítsa a médiaszabadság védelmét célzó lehetséges megoldásokat.
Munkamódszereiről a munkacsoport saját hatáskörben fog dönteni. A munkacsoport szükség szerint egyeztetéseket vagy meghallgatásokat tarthat szakértőkkel, az Európai Parlament tagjaival és a tagállami illetékes hatóságokkal.
Forrás: Európai Bizottság – Sajtóközlemény
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin